钦定古今图书集成/方舆汇编/职方典/第1451卷 > 泗城府山川考 府志
## 钦定古今图书集成/方舆汇编/职方典/第1451卷 > 泗城府山川考 府志

本府

凌云山　：在府治东，距府半里。

迎辉山　在府治北，距府一里。以其山势朝阳，故名。

饯旸山　在府治西，山形端雅，如饯落日。莲花峰　在府治北，距府五里，群峰围簇，登峰极目，四远诸山皆培𪣻。

灵洞　：在府治北，距府半里。岩洞深广，石皆异形，溪水出于洞中。夏月避暑，凉气森森，衣帽生寒。

澄碧水　在府西，绕府治南流注于汾州。“龙渊　” ，在府南，距府三里，内有神物。

果化州

枯酬山　在州东附城内。

咘底山　：在州西附城内。

派吞山　：在州西，距州三十里。

上庄山　：在州西南，距州三十里。

南岳山　在州西南三十五里。昔建南岳圣祠于上，每祷必应。今虽颓圮，遗迹尚堪摩挲。哮山　　，在州南距州二十五里。

轩山　，在州南，距州四十五里。

那路山　：在州治北，距州五十里。

个能岭　，在州治东，距州二十里。高峻矗天，冠冕一州。攀跻其巅，苍翠满目，空阔无碍，亦土属中大观也。

岊风泉　在州东附城内，山下有泉，昼夜涌流。咘底泉　在州西附城内，山下有泉曰“秀” ，昼夜涌流，与岊风泉合流而南去，滔滔不竭，州中田畴赖其灌溉。

岊现泉　在州东北山下有泉，时流不竭。印塘　在州衙前。其塘四方如印，中有一坝，如印之柄。

恩城州

萸留山　在州前对河

夫嵋山　在敏村

吽唵山　与养利州接界。《陇育山　》与安平州接界。

陇马山　按《明一统志》：在州治南，山形类马，境内有一小河石滩，其源出自养利州治之东南入境，绕于州前分流，二水从州治之西南出境，会合安平而注于丽江，顺流而下。

田州

峺合山　在州治东南，距州九十里。百咘山，　在州东南，距州四十里。

雪瓶山　在州西北，距州八十里，其形似瓶。“八面山　” 在州北，距州十五里，周围树木阴森。“曼洞山　” 在州治西，距州二百二十里，峰峦层峙，溪壑连绵，枕镇安、富州界。

屏风山　在州治西，距州四十里，其形若屏。巩山　在州治东，距州一百二十里。群山对峙若门，土人呼门为“巩” ，故名巩山。

岊马山　在州治西北一百里，枕东兰州界。“横山　” 在州城东南一十里，山势蜿蜒横列，故名。

怕武山　：在州城西一十里。

岊野山　：在州城东三十里。

右江　在州城东南。源出云南富州，历上林洞至本州流入南宁府界。宋陶弼诗：“昔年观《地志》，此水出牂牁。断岸深无底，平流暗起波。感恩来客少，射影短狐多。未老诸蛮在，楼船恐再过。” 万洞溪　：在州城西二十里。其水深阔，居民常渔于此。

那霸泉　：在州城西五十里。四时不竭。

归顺州

照阳山　在州西北。群峰联络，惟此山势高耸，无路可通，中透石穴，虚敞清幽，可坐百人。穴外一迳直达小镇安界，名为“照阳关。” 距州一百五十五里。

魁嵩山　：在州治北福峒地，距州九十里。山势层峦高耸。

岩嵓山　在州东北五十里。岭下有岩，故名岩嵓山，与镇安府分界。

岭卫山　在州治西，距州一百五十里荣、劳地界。此山高耸，绵亘洪、黄、剥咘台峒，栏隔交趾，言其能为一州之卫，故名。

苍崖山　：在州治东十里。

狮子山　：在州治南二里。

竹弄山　：在州西，距州三十里。

腾烟山　在州西十里

排磨山　，在州南三十里。

岊远山　：在州东南，距州八十里。

凤凰山　在州治北

龙潭水　在州东北

鹅泉水　在州西南，不通舟楫。

流珠水　在州东南，距州治八十里。水流出湖润寨。

向武州

塘滨山　在州东北，距州五十里。山下有峒，遇朔望，峒里常闻鼓吹声。下有泉，流入上林县，水中鱼不可食。

淰透山　在州西南，距州二十五里，与上映州分界。

独嶐山　在州治前。中有三岩，逐层悬梯而上，各塑菩萨像于内，名曰“万福寺。”

马鞍山　在州东距州四十里。形如马鞍，故名。武城山　，在州东距州四十五里，尖峰峭石，下有小岩。

雷矮岭　在州东，距州八十里，与上林县连界。

苍孟岭　在州东，距州二十五里。高峰叠嶂，四时烟霞不绝，人迹罕到。

坡州岭　在故富劳县北三里。山形如虎，又名“虎山。”

大乃溪　一名“泓渰江” ，自淰透山脚流出，旋绕州前，经旧州流至上林注于右江。

大旱溪　源自上旱村山脚流入镇安府东峒，经奉议州吉权城头，注于右江。

都康州

隆满山　为州治后障，苍翠如屏，树木阴翳。岊望山　，在州东卯坊，距州三十里。石峰嵯峨，人迹罕至。

妙诀山　，在州北子坊，距州二里。耸插霄汉，高超群峰。山下有观音阁，为一州之瞻表。

鸦咋山　：在州治西北酉坊，距州六里。

咘滩山　：在州治西酉坊。

鼎独山　：在州治北八里。

巩佛山　在州治西六里，山脚即联仙桥。陇泯山　在州治西。

独山　：即旧州后屏，一山独立。

怀恩山　：在州治东，距州十里。

伏店山　：在州治左，相距一里。

宁版山　：在州治北十里。

苟枭岭　在州西午坊，距州七里，与龙英分界。枯囚岭　在州西午坊，距州六里，距仙桥一里，与上映分界。

唏显山　在州治北

岊望山　在州治东

岊营陂　：在州治西北。

岊炉江　：在州治西四里。

仙桥水　在州西界连上映桥。右有泮田涔溃泥泞，水涓涓仰出，穿过仙桥，曲绕州前。旁有咘滩、伏店二潭，水汇注全茗而归《龙英》。

伏店水　在州内。出自山穴，流过恒建桥下，共归仙桥溪水。

咘滩水　在州山下。有潭，碧澄莫测。相传常有蛟龙游玩其间，逶迤里馀，合仙桥溪水。

岊营水　在州内。自坡下村前地穴涌出，名曰“龙潭。” 绕过宁田、营怀，出龙英地界。

哑咋泉　在州西北鼎独山侧。山脚有穴，亦名“龙潭。” 淜湃之声，有如儿哭。深山土民闻声畏怖，不敢汲饮。其水凄清幽绝，鸟迹不至。水流里馀，合归岊营溪水。

多恐泉　在州南六里。相传昔有犀牛游此，居民合力兵之。一日，天惨地黑，雷雨交作，忽沉此村为池。中多鲤鱼，人不敢捕，亦不敢食。

黎塘　在州治南

札空陂　在州治西。水自炉泉涌出，筑为陂，与黎塘俱有灌田之利。

龙州

独山　：在州治东，离城五里。其山形有文笔之状，特然目立。

狮子山　：在州治南，隔河离州九里。其山势起伏，如狮子状。

壮山　，在州治西，离州四里。其来龙雄大，左右皆有护送之势，即州场之脉络也。

军山　：在州治北，离州六里。其势盘踞高耸叫抱。山　，在州城南。

马倾山　在州城西

秀岭　在州治南，离州九里，近高平七源州界。高而耸立，为诸山之冠。登其岭者，南望可见交趾，回盼州治，尽在目前。按《明一统志》：在州城西二十里。宋陶弼诗：“路随云磴石梯行，限隔华彝天意明。自与大君为外屏，何劳诸将作长城。福民可拜三公爵，寿圣能呼万岁声。海国未疆崖石老，待谁来此勒功名。”

龙江　发源自高平莫彝，经上下冻，绕州而出江口，汇合明江、崇善江，顺流而下按《明一统志》在州城南，源出交阯，流入太平府界。

龙泉　发源自古甑，石多水清，游鱼尽见，冬夏不竭。古甑之田，多赖以灌溉。

江州

波汉山　在州后。山势起伏，如波涛万顷，故名。绿眉水　在州治南，顺流绕出大江，但川水浅窄，不通舟楫。

归安水　：发源自上思州，流经本州境内，顺注大江而下。然亦浅窄，舟楫不通。